Deg tmecṭuṭaḥ i yellan deg unnar yettili dima ubdar n wuccen, awadem-a, yezga i netta i wumi ttaken yemdanen ayen n diri. Kra n wayen ur nelhi ara i ttagaden yimawalan ad yaγ dderya-nsen, ttakent i wuccen. Rnu γer wanect-a, timecṭuṭaḥ-a yettilideg-sent aṭas n uɛenni γer Rebbi d ddɛawi yelhan i ssaramen yimawlan i yigerdan-nsen. Deg tmecṭuṭaḥ n timawit tatiknulujit, ur nettaf ara anect-a. Slid sin n yimedyaten, yiwen d tizlit n Yidir «A mmi» akked tezlit «Ttuha» n Malika Domran, tizlatin-a d allus, d asetrer n wayen yellan yakan deg tmedyazt timawit tamensayt.